gl gl gl ca gl gl pt gl es gl gl es es gl es gl gl gl es gl es gl gl gl gl gl gl gl es es es gl es gl gl es gl gl es gl en gl gl pt gl en gl es es gl gl gl gl gl en gl gl es es gl gl gl gl gl gl es es gl es gl gl gl gl gl gl gl gl fr en en en cs en fr en sv fr de de fr fr fr sv en fr en ja fr de fr es nb fr de en en sv de de fr en fr it fr en fr gl gl gl it gl pt en en gl gl it en gl en en gl en en gl en gl
22 | Abril | 2013 | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
Arquivo por días: Abril 22, 2013
De Dorado nin un segundo
Publicado o Abril 22, 2013 por eunonman
O presidente da Xunta fixo referencia o luns 22 de abril a publicación das fotos con Marcial Dorado en declaracións tras un almorzo informativo en Madrid. Unha información publicada pola axencia Europa Press ás 11:47 e que despois se recollía en edicións dixitais.
Na TVG elaborouse unha información na que se incluían as declaracións de Feijóo chamando a unidade e pedindo o PSOE que se traballara polos intereses xerais.
Publicado en O que non se deu | Etiquetado Alberto Núñez Feijóo,Fotos,Galicia,Marcial Dorado,Narcotráfico,Partido Popular,PP,Xunta de Galicia | Deixar un comentario
O diario El País publica o 22 de abril que o Partido Popular empregou empresas tapadeira antes do Gürtel para financiarse.
Tamén fala do patrimonio do ex-presidente da Deputación de Ourense, Xosé Luis Baltar, que fora do Partido Popular.
El Mundo publica que Luis Bárcenas, o ex tesoureiro do PP, pagou 10.000 euros ó mes a un dos homes fortes do partido, Álvarez Cascos, nos anos 94, 95 e 96.
De todo isto na Galega unha breve información que pouco pasa dos 30 segundos, na que non se fai referencia algunha ó ex presidente da Deputación de Ourense.
Publicado en O que non se deu,Versións interesadas | Etiquetado Álvarez Cascos,Baltar,Bárcenas,Corrupción,Deputación,Financiamento,Galicia,Gürtel,Madrid,Ourense,Partido Popular,PP | Deixar un comentario
A maior manifestación das Preferentes en Galicia… pouco importa.
Publicado o Abril 22, 2013 por eunonman
O sábado 20 de abril, celébrase en Vigo a maior manifestación en apoio aos afectados polas preferentes, de todas as que se teñen feito en Galicia, e das máis masivas en España.
Milleiros de persoas (entre 12.000 e 17.000) chegadas de toda a comunidade e mesmo doutros lugares de España colapsan durante varias horas a cidade. Así tratan a noticia algúns xornais…
A pesar da importancia da convocatoria (porque afecta a ducias de milleiros de familias galegas, e pola mesma asistencia e repercusión en Vigo), o Telexornal mediodía “solventa” o asunto en 22 segundos de imaxes nas que só aparece algún rótulo de “non á quita” e pouco máis…
CURIOSAMENTE, na marcha estiveron representantes do PSOE, do BNG e de AGE… pero non do PP… (ISO, POR SUPOSTO, TAMPOUCO SE DIXO !!!).
Publicado en Versións interesadas | Etiquetado AGE,BNG,Economía,Galicia,Manifestación,PP,Preferentes,PSOE,Sociedade,Vigo | Deixar un comentario
Rubalcaba fala dos billetes de 500 €… e Schez. Camacho carga contra o PSOE
Publicado o Abril 22, 2013 por eunonman
Telexornal mediodía do sábado 20 de abril. Emítense unhas declaracións de Alfredo Pérez Rubalcaba (secretario xeral do PSOE), nas que propón suprimir os billetes de 500 euros, para combater a fraude fiscal e para que a xente explique como os conseguíu…
Despois desta información (insistimos, sobre a posible supresión dos billetes de 500 € PARA COMBATER A FRAUDE FISCAL), póñense outras declaracións da presidenta do PP en Cataluña !!! (Alicia Sánchez Camacho), falando de que o PSOE ten problemas internos… que Rubalcaba non pode ser líder da oposición porque non o queren no seu Partido… que se preocupa máis dos problemas internos ca dos dos españois…
É dicir: a unha proposta sobre fraude fiscal do líder do PSOE contéstalle unha responsable autonómica do PP… e sacando todo completamente de contexto… só co afán de atacar a Rubalcaba e aos socialistas.
Publicado en Versións interesadas | Etiquetado Cataluña,España,Fraude fiscal,Madrid,PP,PSOE,Rubalcaba,Sánchez Camacho | Deixar un comentario
Os paraísos fiscais do histórico do PP Nené Barral
Publicado o Abril 22, 2013 por eunonman
O xulgado de Cambados levantou o segredo de sumario nas investigacións que se seguen contra José Ramón “Nené” Barral, que fora durante moitos anos alcalde de Ribadumia polo PP (ata 2001 “peso pesado” no Partido e coñecido “mentor” do actual presidente da Deputación de Pontevedra, Rafael Louzán), por supostos delictos de blanqueo de diñeiro e desvío de dous millóns de dólares en paraísos fiscais.
Nené Barral xa fora detido en 2001 acusado de liderar unha banda internacional de contrabando de tabaco, e que lle custou a alcaldía de Ribadumia cando militaba no PP. Aínda está pendente de celebración o xuizo.
Os informativos da TVG, sempre tan coidadosos con tódolos escándalos e polémicas que xeran membros ou ex-membros do PP, NON OFRECEN ABSOLUTAMENTE NADA SOBRE O ASUNTO…
Publicado en O que non se deu | Etiquetado Alcalde,Blanqueo,Corrupción,Deputación,Nené,Partidpo Popular,Pontevedra,PP,Rafael Louzán,Ribadumia,Xulgado | Deixar un comentario
A obra pública segue caendo… e non existe na TVG
Publicado o Abril 22, 2013 por eunonman
O venres 19, un informe da Federación galega da construcción resalta que a obra pública caeu en 2012 por cuarto ano consecutivo (anos de goberno do PP), sendo o Estado o que máis investíu: o 85 % do total. A XUNTA SÓ ADXUDICOU UN 5 %, e as deputacións unicamente o 2’3 %.
É un dato preocupante, que expón a situación de penuria económica e de recursos nas Administracións de Galicia. Varios xornais destácano.
E outro detalle preocupante: só o 25 % da obra pública foi outorgada ás empresas galegas, cando en 2011 fora do 55 %.
NINGÚN INFORMATIVO DA TVG alude a esta información, importante para coñecer que con ese descenso continuo da OBRA PÚBLICA en Galicia, paralízase o crecemento e non hai xeración de emprego.
Publicado en O que non se deu | Etiquetado Galicia,Goberno,Obra pública,PP,Xunta de Galicia | Deixar un comentario
Publicado o Abril 22, 2013 por eunonman
A morte de Savita Halappanavar, falecida nun hospital irlandés despois de que os médicos se negasen a practicarlle un aborto, foi consecuencia dun “accidente médico”, segundo determinou un xulgado da localidade de Galway. A noticia chegou aos medios o venres pola tarde.
A nova non tivo oco nos telexornaiss, que só tres días antes, en cambio, contaran con todo luxo de detalles, o xuízo contra un médico abortista e culpable de asasinatos de naipelos nos EUA.
Tamén coa selección de novas se adoutrina nun asunto tan delicado como o aborto.
Publicado en O que non se deu | Etiquetado Aborto,Galway,Internacional,Irlanda,Savita Halappanavar,Xuizo | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
Crea un sitio web ou un blogue de balde en WordPress.com.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.